OpenLLM-France/wikimedia huggingface dataset:
# Limbum

Lo limbum es una lenga grassfields parlada en Cameron.

## Localisacion

Lo limbum es parlat dins lo departament de Donga-Mantung, dins la Region de Nòrd-Oèst de Cameron per los wimbum.

## Classificacion

Lo limbum es classat dins lo grop de las lengas nkambe de las lengas grassfields de l'èst.

## Escritura

L'alfabet limbum es:
Majusculas :
| A | B | C | D | E | Ɛ | F | G | H | I | J | K | L | M | N | Ŋ | O | P | R | S | T | U | Ʉ | V | W | Y | ʼ |
| Minusculas |||||||||||||||||||||||||||
| a | b | c | d | e | ɛ | f | g | h | i | j | k | l | m | n | ŋ | o | p | r | s | t | u | ʉ | v | w | y | ʼ |
L'alfabet utiliza de digramas per unes fonèmas: ny, ŋw, sh, gh. Las vocalas longas son escrichas en doubladas : aa, ee, ɛɛ, ii, oo, uu, ʉʉ.
Los tons son notats dins la lenga, amb de diacritics:
* los tons naut e mejan son pas marcat; exemples: nyo « sèrp », taar « tres », ndap « ostal »
* lo ton bas es indicat amb l'accent grèu (à è ɛ̀ ì ò ù ʉ̀); exemples: jù’ « elefant », kìdàŋ « banc »
* lo ton montant es indicat amb l'antiflèx (ǎ ě ɛ̌ ǐ ǒ ǔ ʉ̌); exemple: ŋgǎr « formiga »
* lo ton davalant es indicat amb l'accent circonflèx (â ê ɛ̂ î ô û ʉ̂); exemple: rʉ̂ « dètz »

## Referéncias

* 1 2 Ndi 2017, p. 1.
* ↑ Ndi 2017, p. 7-8.

## Fonts

* (en) Roger Blench, 2011, The membership and internal structure of Bantoid and the border with Bantu
* (en) Francis Wepngong Ndi, 2017, Limbum Grammar Sketch, The Afranaph Project.
* (en) John R. Watters, 2003, Grassfields Bantu, in Derek Nurse, Gérard Philippson, (eds.), p. 225-256, The Bantu languages, Routledge Language Family Series 4., Londres e Nòva York, Routledge.
* Portal de las lengas
# Cilindre olandés

Lo cilindre olandés es una maquina inventada en 1673 que foguèt utilizada en papeteriá entre lei sègles XVII e XIX. Èra formada d'un cilindre eiriçat de lamas copantas e d'un pòst garnit de clavèus. Permetèt d'accelerar fòrça la durada necessària au tractament de la pelha. En revènge, demenissiá la qualitat de la pasta de papier e son usatge poguèt donc pas se generalizar a la fabricacion de papiers preciós. Dispareguèt amb l'aparicion de la pasta de papier cellulosica au sègle XIX.

## Liames intèrnes

* Papier.
# Addicion

Una addicion (del latin: additio) es una operacion matematica elementària que permet de descriure la reünion de quantitats o l'adjonccion de grandors extensivas de meteissa natura, coma las longors, las superficias o los volums. Lo resultat d'una addicion es nomenat soma.

## Articles connèxes

* Division
* Multiplicacion
* Sostraccion

## Referéncias

* ↑ «Addition» (en francés). Multidiccionari Occitan Dicodòc. Congrès permanent de la lenga occitana.
* ↑ Academia Occitana-Consistòri del Gai Saber. Diccionari General de la Lenga Occitana (DGLO), 2008-2024, p. 21.
* ↑ Universitat de Munic. Acadèmia Bavaresa de las Sciéncias. Diccionari de l'occitan medieval. Cèrca «Adicion». [Consulta: 3 de decembre de 2024]
# Sants-Montjuïc

Sants-Montjuïc (AFI:; en espanhòl: Sans-Monjuich) es lo tresen dels dètz districtes de la ciutat de Barcelona, amb una superfícia de 2090 ectaras.
Trobam los quartièrs seguents: Hostafrancs, La Bordeta, Poble-sec, Font de la Guatlla, Sants, Sants-Badal, La Marina del Port e La Marina del Prat Vermell. Lo sieu territòri compren tanben lo poligòn industrial de la Zona Franca, una part del pòrt de la vila e la montanha de Montjuïc. Lo 1èr de genièr de 2005 i vivián 177 636 abitants.

## Vejatz tanben

Districtes e quartièrs de Barcelona
* ↑ URL de la referéncia: https://ajuntament.barcelona.cat/estadistica/catala/Estadistiques_per_temes/Poblacio_i_demografia/Documents_relacionats/lecpadro/a2021/t12.htm.
# Dijòus

Lo dijòus (var. dijaus, dijuòus) o jòus (forma classica) es lo quatren jorn de la setmana. Tomba entre lo dimècres e lo divendres.

## Comparason

| Lenga | Nom | Significacion |
| Alemand Neerlandés | Donnerstag Donderdag | Jorn de Donar |
| Catalan Castelhan Francés Italian | Dijous Jueves Jeudi Giovedì | Jorn de Jupiter |
| Anglés Suedés | Thursday Torsdag | Dia de Thor |
| Japonés | 木曜日 / Mokuyôbi | Jorn de la fusta |
| Portugués | Quinta-feira | Cinquen jorn |
| Polonés Rus | Czwartek Четверг | Quatren jorn (après dimenge) |
| Basc | Osteguna | Jorn d'Ortzi/Ost |

## Referéncias

* ↑ Institut d'Estudis Aranesi-Acadèmia Aranesa dera lengua occitana. Vocabulari ortografic de l’estandard de la lenga occitana (en occitan) [1a. ed. novembre de 2019]. ISBN 978-84-09-13866-1. «dijòus m.»
* ↑ Lavalade, Yves. Dictionnaire français-occitan (Limousin, Marche, Périgord). Souny, 2001, p. 28. ISBN 9782911551598.
# Divendres

Lo divendres (var. divés, diuendres) o vendres (forma classica) es lo cinquen jorn de la setmana. Tomba entre lo dijòus e lo dissabte.

## Comparason

| Lenga | Nom | Significacion |
| Alemand Suedés Olandés Anglés | Freitag Fredag Vrijdag Friday | Jorn de Freyja |
| Basc | Ostirala | Ost (Ortzi, dieu paguèt) + Irala (Irargi, ilargi, «luna»); literalament «lo jorn de la luna de Ortzi» |
| Catalan Castellà Francès Italian | Divendres Viernes Vendredi Venerdì | Jorn de Venus |
| Japonès | 金曜日 / Kin'yôbi | Jorn del metal |
| Polonès Rus | Piątek Пятница | Jorn cinquen (après dimenge) |

## Nòtas

* ↑ Parfouru, Paul. Comptes consulaires de la ville de Riscle de 1441 à 1507. vol. 2, 1892, p. 392.
# Diluns

Lo diluns (var. deluns) o luns (forma classica) es lo primièr jorn de la setmana; deriva del latin lunae dies significant lo «jorn de la Luna». Tomba entre lo dimenge e lo dimars.

## Comparason

| Lenga | Nom | Significacion |
| Catalan Espanhòl Alemand Anglés Italian Francés Japonés Neerlandés Romanés Suedés | Dilluns Lunes Montag Monday Lunedì Lundi 月曜日 / Getsuyôbi Maandag Luni Måndag | Jorn de la Luna |
| Portugués | Segunda-feira | Segond jorn |
| Polonés Rus | Poniedziałek Понедельник | Jorn après dimenge |
| Basc | Astelehen | Aste (setmana) + lehen (primièr) = Primièr jorn de la setmana |
# Noms occitans dels micèts

En occitan, son constatadas diferentei formas equivalentas a «fonge», «bolet».
| Dialècte | Contrada | Denominacions | Nòta |
| Auvernhat | | botaròt, champanhon | botaròt, champanhon |
| Auvernhat | Cantau meridionau | camba-gròs | Au plurau camba-gròs ò camba-gròsses |
| Gascon | | camparòu | camparòu |
| Gascon | | codèrla | Tèrme per lei bolets venenós |
| Gascon | Aran | misharnon | misharnon |
| Gascon | Dordonha | campanholets, bolets, botarèls, potarèls | campanholets, bolets, botarèls, potarèls |
| Gascon | Òlt | campanholets, bolets, botarèls, potarèls | campanholets, bolets, botarèls, potarèls |
| Gascon | Òlt e Garona septentrionau | campanholets, bolets, botarèls, potarèls | campanholets, bolets, botarèls, potarèls |
| Lengadocian | | campairòl (AFI: /kam.pajˈɾɔl/), coamèl, coberlon | campairòl (AFI: /kam.pajˈɾɔl/), coamèl, coberlon |
| Lengadocian | | albanissa, pibolada | Tèrme per lei bolets de píbous |
| Lengadocian | | cocomèla, coamèl, cogamèl, cocorlas | Espicificament lei de capèl ovoïde o esferic, que en naissent son tancats en bola dins un vòlva o envelòpa, que forma despuèi un anèl a lor pè |
| Lengadocian | Avairon | botaròt, botairòl | botaròt, botairòl |
| Lengadocian | Carcin | champairòl, camparòl, camparòla, campanhòl (AFI: /kamˈpɔ.ɲɔl/) | champairòl, camparòl, camparòla, campanhòl (AFI: /kamˈpɔ.ɲɔl/) |
| Lengadocian | Roergue | coderlon, mossairon, mossaron, mosseron, mossaròu, mossalon | coderlon, mossairon, mossaron, mosseron, mossaròu, mossalon |
| Lemosin | | champanhòu, champinhòu | champanhòu, champinhòu |
| Lemosin | Naut Lemosin | potiron | potiron |
| Lemosin | Bas Lemosin | botarèl, botareu, potarèl, potareu | En particular per lei cèps |
| Lemosin | Perigòrd | cuna, godareu | cuna, godareu |
| Provençau | Provençau | bolet, campanhòu | bolet, campanhòu |
| Vivaroaupenc | Vivaroaupenc | bolet, champinhon, pinhenc | bolet, champinhon, pinhenc |
# Ectara

L'ectara (/ekˈtarɑ, -ra/; simbòl: ha) es una unitat de mesura agrària de superfícia qu'equivau a 10 000 mètres carrats. Aquela unitat es fòra lo Sistèma Internacionau d'Unitats (SI), mai s'utiliza amb eu.
Una ectara es equivalenta a:
* 100 a
* 10 000 m$^2$
* 1 hm$^2$
* 0,01 km$^2$

## Liame extèrne

Conversion de l'ectara vèrs d'autreis unitats de superfícia
# Quilomètre

Lo quilomètre (/kiluˈmɛtre/; simbòl: km, amb k minuscula) es una unitat de longor dau Sistèma Internacionau, equivalenta a 1000 mètres.
Es lo multiple dau mètre que s'utiliza generalament per mesurar lei distàncias terrèstras, tre que passan quauquei centenaus de mètres, per exemple d'una vila an una autra: de Marselha a Montpelhier, i a 170 km.
Son usatge es universau, en particular dins la senhalizacion rotiera, a l'excepcion dau Reiaume Unit e deis Estats Units d'America onte s'utiliza la mila (terrèstra), mile en anglés, equivalenta a 1609,344 m. Emai lo Reiaume Unit ague adoptat legalament l'SI, leis unitats de mesuras anglosaxonas (imperial weights and measures) i son encara d'usança correnta, e l'Union Europèa a renonciat a ne demandar l'abandon.

## Nòtas

* ↑ En setembre de 2007, lo comissari europèu Günter Verheugen declarèt: There is not now and never will be any requirement to drop imperial measurements.
# Reiaume de Wessex

Lo Reiaume de Wessex foguèt un reiaume fondat per leis anglosaxons dins lo sud-èst d'Anglatèrra entre lei sègles VI e X. s'estendiá sus la part sud-oèst de la Grand Bretanha, entre lei rius Dumnonia a l'oèst, e Mercia au nòrd e lei reiaumes de Kent, de Sussex e d'Essex a l'èst.
Au sègle IX, Wessex foguèt lo darnièr reiaume anglosaxon de resistir ais invasions vikings. Lo rei Alfred lo Grand (871-899) luchèt ambé succès contre eus, e seis eiretièrs capitèron de conquistar leis autrei reiaumes de l'illa e venguèron rèis d'Anglatèrra, per formar lo reiaume d'Anglatèrra, sus loquau l'ostau de Wessex reinèt fins a la mòrt d'Edoard lo Confessor en 1066, pauc avans la conquista normanda.

### Originas

Wessex seriá estat fondat, segon la Cronica anglosaxona, per lo capmèstre Cerdic quora abordèt lei còstas de Hampshire en 495. Es doncas considerat coma lo fondator de l'Ostau de Wessex. En 508, auriá vencut lo rei breton Natanleod a la batalha de Netley, avans de s'impausar coma capmèstre dei saxons de l’Oèst après una batalha a Cerdicesford (Charford) au nòrd de Southampton. Conquistèt tanben l'Illa de Wight en 530 e moriguèt en 534, laissant son fiu (o felen) Cynric li succedir. Lo rèine de Cynric durèt, segon lei fònts, 17 o 26 ans. D'unei veson en eu lo menaire daus saxons a la batalha dau Mont Badon vèrs l'an 500, darnièra desfacha contre lei bretons. Qualquei annadas avans sa mòrt, prenguèt la ciutat d'Old Sarum près de Salisbury en 552.
# Poligòn

En geometria euclidiana, un poligòn (dau grèc: πολύς, polús "divèrsei" e γωνία, gonía "angle") es una figura geometrica plana formada d'una linha trencada sarrada (o linha poligonala), es a dire d'una seguida ciclica de segments consecutius. Aquelei segments son dichs costats. Un poligòn es dich crosat se dos costats non consecutius son secants e simples; se l'interseccion de dos costats es vueja ò reducha a una cima per dos costats consecutius. La soma deis angles d'un poligòn simple despend unicament de son nombre de cimas. Dins lo cas d'un poligòn simple, i a sovent confusion entre lo poligòn e sa superficia intèrna.
La nocion de poligòn es generalizada sus una superficia per de figuras definidas per de segment d'ortodromia (linha de pus cort camin), en dimension 3 per lei polièdres e, per una dimension quina que siegue, per lei poliotòps.

## Articles connèxes

* Geometria
* Geometria euclidiana
* Segment

## Bibliografia

* (en) H. S. M. Coxeter, Regular Polytopes, Methuen and Co., 1948.
# Loís lo Pietós

Loís lo Pietós, de còps dich Loís lo Bravàs (Chasseneuil, 778 - Ingelheim, 20 de junh de 840), filh de Carlesmanhe e d'Ildegarda de Vintzgau, foguèt rei d'Aquitània entrò a 814 puèi emperaire d'Occident entrò a 840.
Durant son règne en Aquitània, foguèt encargat de la defensa de la frontièra sud-oèst de l'empèri. Conquistèt Barcelona als musulmans en 801 e afirmèt l'autoritat franca subre Pampalona e los Bascos al sud dels Pirenèus en 812. Coma emperaire faguèt dintrar sos filhs adults, Lotari, Pepin, e Loís, dins lo govèrn e ensagèt d'establir una division equitabla del reialme entre eles. Lo primièr decenni de son règne foguèt marcat per diferentas tragedias e vergonhas, especialament lo tractament brutal de son nebot Bernat d'Itàlia, que foguèt despossedit del govèrn d'Itàlia e del títol reial al profièich de son filh. Cap a 830 l'empèri foguèt tocat per la guèrra civila entre sos filhs, exacerbada per las temptativas de Loís d'inclure Carles, filh de sa segonda molhèr, dins los plans de succession. E mai que son règne s'acabe sus una nòta positiva, amb la restauracion de l'òrdre dins l'empèri, aquò foguèt seguit per tres ans de guèrra civila. Loís es generalment comparat defavorablament al sieu paire, encara que los problèmas qu'encontrèt foguèssen d'una natura clarament diferenta.

## Nòtas e referéncias

* ↑ Cf. Genealogia de Loís lo Pietós.
# Pizzicato

Pizzicato (/pit͡siˈkato/) qu'ei ua tecnica emplegada dens lo jòc deus instruments de còrdas hregadas e qui consiteish a puntejar las loas còrdas en lòc d'i eslissar l'arquet. Au vriulon, lo pizzicato que's hè en bèth puntejar las còrda dab l'index de la man dreta. Totun, que's pòt tanben har dab los dits de la mans esquerra qui, alavetz e preme e puntejan successivament las còrdas. Aquesta tecnica, desvolopada au sègle XIX (dab Niccolò Paganini mei que mei) qu'ei mauaisida e generaument associada dab ua mena virtositat.
Dens la composicion de musica academica, la Pizzicato Polka de Johann Straus e la simple Symphoni e Benjamin Britten que son lo exemple màger de composicion ostendent aquesta tecnica.
La contrabassa, instrument tanhent de la grana familha deus instruments de còrdas hregadas, que's jòga hèra sovent (e mei que mei au jazz) en pizzicato.
# Maresville

Maresville es una comuna francesa, situada dins lo departament del Pas de Calais e la region dels Nauts de França.

## Administracion

Lista deus cònsols successius :
| Periòde | Periòde | Identitat |
| 2008 | 2014 | Laurent Sagnier |
| març de 2001 | 2008 | |
| Totas las donadas non son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): , totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 122 | 106 | 108 | 125 | 131 | 128 | 129 | 122 | 108 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 112 | 103 | 93 | 97 | 105 | 97 | 98 | 78 | 85 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 91 | 73 | 75 | 72 | 71 | 68 | 71 | 76 | 65 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 76 | 53 | 48 | 72 | 75 | 73 | 72 | 74 | 75 |
| 2009 | 2010 |
| 79 82 | 83 86 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Nòtas

* Portal de las comunas de França
# Ministre

Un ministre (al femenin: ministra) es un agent o una agenta del poder de govèrn qu'es al cap d'un ministèri o d'un departament ministerial, coma las finanças, la defensa o la santat. Dirigís los departaments ministerials que son jos los sieus òrdres, representa l'Estat al subjècte del sieu ministèri (o departament ministerial) e representa son administracion al sen del govèrn. Mai sovent es jos la direccion d'un Primièr ministre (en França, au Canadà o en Grand Bretanha per exemple), d'un president del Conselh (en Itàlia), d'un cancelièr fedeal (en Alemanha e en Àustria) o d'un president del govèrn en Espanha e president als EUA. Mai sovent es responsable debans lo poder legislatiu de la bona execucion dels servicis que dirigís.

## Istòria

Lo substantifu ministre es un manlèu del latin minister, adjectiu que significa "servicial", "encargat".
La designacion dels ministres e la creacion de ministèris son ligats a la construccion de l'Estat en Euròpa. Los primiers ministres son a l'encòp d'executants al servici del sobeiran dins unes domènis particulars, e sos conselhièrs pròches. Amb aquel títol forman lo "Conselh" del rei, de qui tiran lors poders. Aqueles lo realizan en matèria de polícia, finanças, relacions estrangièras per exemple. Arribada la separacion dels poders, los ministres venguèron d'agents del poder executiu, mai sovent responsables debans lo poder legislatiu, a vegada pòt passar lo contraròtle se mejans lo cap de l'executiu, coma als Estats Units d'America.

## Articles connèxes

* Primièr ministre
* Govèrn
# Ulaan Baatar

Ulaan Baatar, Ulaanbaatar o Ulan Bator (mongòl: Улаанбаатар ) es la capitala de Mongolia. Es situada al nòrd del país, leugièrament a l'èst del centre de Mongolia, a 1350 m d'altitud, pròcha del Riu Tuul, en una val al pè del mont Bogdo Uul.
Son altitud pro enauçada e sa localizacion aluenhada de las còstas fan que la capitala ten un clima subartic.
En fòrta creissença, sa populacion èra estimada a solament 989 900 abitants en 2007 per mai de 1,6 milion uèi. Sa superfícia totala es 4 704 km².
Ulan Bator aguèt de noms divèrs dins son istòria. Entre 1639 e 1706, èra coneguda coma Örgöö (mongòl: Өргөө, residéncia), e de 1706 a 1911 coma Ikh Khüree, Da Khüree o simplament Khüree (mongòl: Их = "grand", Хүрээ = "camp"). Son nom chinés èra Kulun (chinés tradicional: 庫倫; chinés simplificat: 库伦; pinyin: Kùlún). A partir de l'independéncia en 1911, amb lo sèti del govèrn e lo palais del Bogd Khan, la vila cambièt de nom per Niislel Khüree (mongòl: Нийслэл ="capitala").
# Richard Gotainer

Richard Gotainer es un cantaire, publicitari e de còps quitament actor francés, nascut lo 30 de març de 1948 a París (França). S'a escrich la màger part dels tèxtes de sas cançons, las musicas son plan sovent de Claude Engel o mai recentament de Michaël Lapie.
Richard Gotainer comença sa vida professionala coma publicitària en 1972. D'unas de sas publicitats son vengudas celèbras en França : « Vittel : Buvez, éliminez », « Infinitif » (sul tèma de sa cançon Primitif), « Banga y'a de l'eau », « Tu baguenaudes dans les pâturages, Belle des champs », « Choco BN (Il est 4 heures…) », « On se lève tous pour Danette ! » etc.
Mai que sas publicitats, son sas cançons que l'an fach conéisser del public francés dins las annadas 80. Cal díser que l'estili de Richard Gotainer es unic : fa de cançonetas synthpop leugèras, quasi infantilas, a l'encòp festivas e en francés, ambe de paraulas risolièras, doncas es plan aluenhat de çò que se fasiá a l'epòca, que s'agisca de la pura synthpop reputada freja e seriosa (« coldwave »), clarament anglofila, o al nivèl dels tèxtes, de la disco-pop ambe sas tematicas epicurianas transgressivas (libertat sexuala, consomacion d'alcoòl e de drògas).
Sas cançons las mai conegudas son Le Youki, Le Sampa (tirat del film Le Maître d'école ambe Coluche, 45 torns vendut a 500 000 exemplars), Le Mambo du décalco, Primitif, Chipie o encara Femmes à lunettes fin 1988.

## Discografia

* 1977 : Le Forgeur de tempos
* 1979 : Contes de traviole
* 1982 : Chants zazous
* 1987 : Vive la Gaule
* 1990 : Ô Vous
* 1992 : D'amour et d'Orage
* 1994 : Elle est pas belle la vie ?!?
* 1997 : Tendance banane
* 2008 : Espèce de bonobo
* 2018 : Saperlipopette (or not Saperlipopette)

## Cançons mai conegudas

* Primitif (1980)
* Chipie (1981)
* Poil au tableau (1981)
* Le Sampa (1982)
* Le mambo du décalco (1982)
* La Ballade de l'obsédé (1983)
* Youpi, c’est l’été (1983)
* Trois vieux papis (1984)
* Le Youki (1984)
* Cafeïne (1986)
* La gaudriole (1987)
* Femmes à lunettes (1988)
* C'est ce soir noël (1997)

## Referéncias

* ↑ https://www.melody.tv/artiste/richard-gotainer/
# Maria Antònia Oliver

Maria Antònia Oliver Cabrer (Manacor, Islas Balearas, 4 de decembre de 1946) es una escrivana malhorquina. Escrivana pionièra de la generacion d'escrivans catalans dels ans 1970, sa trajectòria literària foguèt recompensada en 2016 pel Premi d'Onor de las Letras Catalanas. Son marit èra l'escrivan catalan Jaume Fuster.

## Òbras
### Romans

* Cròniques d'un mig estiu (1970)
* Cròniques de la molt anomenada ciutat de Montcarrà (1972)
* El vaixell d'Iràs i no Tornaràs (1976)
* Punt d'arròs (1979)
* Crineres de foc (1985)
* Estudi en lila (1985)
* Antípodes (1988)
* Joana E. (1992)
* El sol que fa l'ànec (1994)
* Amor de cans (1995)
* Tallats de lluna (2000)

### Racontes brèus

* Coordenades espai-temps per guardar-hi les ensaïmades (1975)
* Figues d'un altre paner (1979)
* El Pacaticú (1988)
* Tríptics (1989)
* L'illa i la dona. Trenta-cinc anys de contes (2003)
* Colors de mar (2007)
Amb lo collectiu Ofèlia Dracs, narracions dins los recuèlhs de contes seguents:
* Lovecraft, Lovecraft (1981)
* Negra i consentida (1983)
* Essa Efa. recull de contes intergalàctics (1985)
* Boccato di cardinali (1985)
* Misteri de reina (1994)
* Dones soles: 14 contes, antologia (1995)

### Racontes per enfants

* Margalida perla fina (1985)

### Teatre

* Negroni de ginebra (1991)
* Negroni de ginebra (1993)
* La dida (1996) (adaptacion teatrala de l'òbra de Salvador Galmés).
# Francisco Pacheco

Francisco Pacheco (Sanlúcar de Barrameda, 1564 – Sevilha, 27 de novembre de 1644) foguèt un pintor espanhòl. Es un pintor famós que foguèt sògre e mèstre de Diego Velásquez e tanben d'Alonso Cano, e a l'encòp pel fach qu'escriguèt un manual de pintura, que uèi encara es un document essencial per comprendre l'art espanhòl del sègle XVII.
# Amy L. Lansky

Amy Linda Lansky (Buffalo, Estats Units, 27 de novembre de 1955) es una scientifica, escrivana e omeopata americana. Se faguèt conéisser tre 2003 gràcias a la publicacion d'un libre sus l'omeopatia: Impossible Cure: the Promise of Homeopathy.